**לשכת המדען הראשי**

ד' בכסלו התשע"ז

## 04 בדצמבר 2016

מדר\_2869\_2016

## אל: רשויות המחקר

**הנדון:** **טיפול בדוחות כספיים ומדעיים של המחקרים באקדמיה**

להלן ריענון נהלי העבודה מול האקדמיה עבור כל ההסכמים- חדשים וישנים:

1. **מפרט תקציבי**:
2. נסיעות לחו"ל: באם צוין במפרט נדרש אישור מן היחידה המקצועית. בפנייה יש לציין מי הנוסעים, לאן, תאריכים ומטרת הנסיעה והתאמתם לדרישות שנקבעו במכרז. אישור זה יצורף לדו"ח הכספי. יובהר כי המשרד מכיר בהוצאות הטיסה במחלקת תיירים בלבד.
3. שכר/ כ"א: ניתן לבצע שינויים בסעיף כ"א ובלבד שלא יעבור את סך התקציב בסעיף זה- באישור הגורם המקצועי ביחידה.
4. על שינויים במפרט כ"א -  יש לקבל אישור / הצהרת רו"ח מטעם המוסד כי מפרט השכר המעודכן תואם את טבלאות השכר המקובלות במוסד .
5. **רישום פטנטים**: החל משנת 2017 יירשם תחת סעיף קבלן משנה
6. **דיווחי הוצאות:**
7. התשלום יבוצע מול קבלת חשבונית מקורית או העתק נאמן למקור.
8. יש להעביר אסמכתאות מסודרות וממוספרות כאשר יש הפרדה ברורה בין הסעיפים. לדוגמא: חומרים- חשבוניות 1-5, ציוד 6-10 וכד'. וכן רשימת סכומי ההוצאה המוגשת, לכל סעיף בהפרדה (חומרים,שונות,קבלני מישנה)
9. במקרים בהם עלות החומרים או הציוד נמוכה מ-2,000 ₪, לא נדרשת אסמכתא לרכש אלה ניתן להגיש דו"ח כרטסת פנימי הכולל פירוט של הכמויות והעלויות.
10. **שינויים בין סעיפים תקציבים**- סעיף 3 ד בהסכם החדש:

שינויים לא משמעותיים: החוקר רשאי לסטות מהצעת המחקר באופן שאינו משמעותי, ולערוך באופן עצמאי שינויים שאינם משמעותיים עד להיקף של 10% או עד עשרת אלפים ₪ (הגבוה מן השניים) בסעיפי תקציב המחקר בנספח התקציבי בגין כל שנת מחקר. במידה והחוקר סטה באופן שאינו משמעותי מהצעת המחקר או שערך שינוי שאינו משמעותי בתקציב המחקר, ידווח על כך למשרד במסגרת הדו"ח הכספי השנתי הנדרש להלן, באישור נציג המשרד.

במקרים הבאים נדרש אישור מוקדם בכתב מנציג המשרד לשינוי המבוקש:

1. הגדלת סעיף כ"א או נסיעות;
2. העברת תקציב בין סעיפים בנספח התקציבי הכוללת יצירת סעיף תקציבי שלא נכלל בהצעת המחקר שאושרה.

שינויים משמעותיים: המשרד יהיה רשאי לאשר סטייה משמעותית מהצעת המחקר או שינויים משמעותיים בנספח התקציבי , ובכלל זה שינויים בשיעור הגבוה מ- 10% בסעיפי תקציב המחקר או בין כלל הסעיפים התקציביים (לרבות שינויים המגדילים את סעיף השכר או סעיף הנסיעות) בגין כל שנת מחקר. חוקר המעוניין לסטות באופן משמעותי מהצעת המחקר או לערוך שינויים משמעותיים בנספח התקציבי נדרש להגיש למשרד מראש בקשה מנומקת בכתב, בחתימת החוקר והמוסד. המשרד ישיב לבקשה כאמור בתוך 60 יום לאחר קבלתה, לכל המאוחר. ניתן להגיש בקשה כזו לא יאוחר מ-60 יום לפני תום שנת המחקר

כללים נוספים:

1. יש להגיש מכתב הסבר, טופס שינוי בקשה ומפרט תקציבי מתוקן, לאחר שהוטמעו בו השינויים הנדרשים.
2. העברה מסעיפי כ"א, חומרים, שונות וציוד לקבלני משנה, תיעשה אך ורק בגין הסכום המאושר ללא חישוב התקורה, והיקף ההסכם יוקטן בהתאם.
3. **העברת תקציב משנה לשנה** – סעיף 10 י"ב בהסכם החדש:

במידה ולאחר תשלום המקדמה למוסד עבור שנת המחקר הראשונה ו/או השנייה, ולאחר העברת יתרת התמורה השנתית למוסד על פי הדו"ח הכספי השנתי שהגיש עבור אותה שנת מחקר, תיוותר יתרה מתוך התמורה השנתית בגין אותה שנת מחקר שלא דווח לגביה בדו"ח הכספי השנתי (להלן "היתרה"). תתאפשר העברת יתרה לא מנוצלת בסעיף תקציבי לאותו הסעיף התקציבי בשנה העוקבת, ובלבד שסך העברות התקציביות כאמור לא יעלה על 15% מן התקציב השנתי. לא תשולם תמורה בגין היתרה בשיעור גבוה מ-15% מסך התמורה השנתית, אלא בכפוף לאישור ועדת המכרזים.

1. **בהסכמים החדשים המתחילים בתאריך 1.1.17 מועדי הגשה מקסימאליים של דוחות מדעיים וכספיים (עבור מחקר תלת שנתי):**

|  |  |  |  |
| --- | --- | --- | --- |
| **שנת מחקר** | **חודשים מתחילת המחקר** | **דיווחים** | **תשלומים** |
| שנה א' | תחילת המחקר |  | תשלום מקדמה ע"ס 50% מתקציב שנה א', כנגד חשבונית |
| 10 | הגשת בקשת המשך+דוח ביניים מדעי | אישור פורמאלי לתקציב שנה ב' |
| שנה ב' | 16 (או קודם) | דוח כספי עבור שנת המחקר הראשונה | תשלום עבור שנה א'  מקדמה שנה ב' |
| 17 | במידה ולא הוגש דוח מדעי | המשרד ינכה מתקציב שנה א' סכום השווה ל10% עבור כל חודש איחור |
| 22 | בקשת המשך+דוח ביניים מדעי | אישור פורמאלי לתקציב שנה ג' |
| שנה ג' | 28 (או קודם) | דוח כספי עבור שנת המחקר השנייה | תשלום עבור שנה ב'  מקדמה שנה ג' |
| 29 | במידה ולא הוגש דוח מדעי | המשרד ינכה מתקציב שנה ב' סכום השווה ל10% עבור כל חודש איחור |
| שנה ד' | 39 | דוח מדעי מסכם |  |
| 40 (או קודם) | דוח כספי מסכם | תשלום עבור שנה ג' |
| 41 | במידה ולא הוגש דוח מדעי | המשרד ינכה מתקציב שנה ג' סכום השווה ל10% עבור כל חודש איחור |

1. במצורף ההנחיה החדשה לגבי הגשת דוחות סופיים מונגשים ע"פ ההוראות וההסברים במסמך המצ"ב. חשובה מאוד שימת לבכם לכך מהתחלה ואף להכנת כל הדוחות (גם הביניים) כדי לחסוך עבודה בסוף.
2. מצורף הנוהל לעבודת החוקר עם הרפרנט.
3. מצ"ב הנחיות להגשת דוחות מדעיים ביניים וסופיים.

בברכה

ד"ר ברכה חלף

המדענית הראשית